A Single Man (film)

***A Single Man*** je dramski film iz 2009. godine snimljen prema istoimenom romanu Christophera Isherwooda. Film je rediteljski prvenac modnog dizajnera, Toma Forda, koji je film lično finansirao. Glavnu ulogu, ulogu Georga Falconera, britanskog gej univerzitetskog profesora, igra Colin Firth, za šta je bio nominovan za nagradu Oscar. Film stavlja naglasak na kostime i arhitekturu 1960-ih, a dizajn je radio isti tim koji radi za seriju *[[Mad Men]]*.

Svetsku premijeru film je imao septembra, 2009. na Festivalu u Veneciji, a zatim je nastavio da obilazi filmske festivale. Nakon Filmskog festivala u Torontu kompanija Weinstein je uzela film za distribuciju po SAD i Nemačkoj. Prvo ograničeno prikazivanje je bilo planirano za decembar 2009, kako bi se film kvalifikovao za dodelu Osacara.

## Radnja
Radnja filma se dešava u Los Angelesu, 30. novembra, 1962, mesec dana nakon Kubanske raketne krize. George Falconer (Colin Firth), sredovečni univerzitetski profesor književnosti, pokušava da nađe smisao života nakon što je njegov partner Jim (Matthew Goode), sa kojim je proveo 16 godina, poginuo u saobraćajnoj nesreći osam meseci ranije. Jimova porodica nije odobravala njihovu vezu i George nije mogao da prisustvuje sahrani.

Tokom ovog jednog dana, praćeno naracijom glavnog lika, George ne može da pobegne od prošlosti, prikazane u flashbackovima, i u prazboj budućnosti, dok se priprema za samoubistvo koje planira da izvrši te večeri. Obavljajući finalne pripreme, dan provodi sa različitim ljudima, koji primećuju da je tužniji nego obično. Tu su Carlos (Jon Kortajarena), španski imigrant i žigolo koji želi da postane glumac; njegova najbolja prijateljica, Charley (Julianne Moore), koju poznaje još iz Engleske i koja je i dalje zaljubljena u njega, uprkos njegovoj seksualnoj orijentaciji; i njegov student, Kenny Potter (Nicholas Hoult), koji je zainteresovan za profesora van odnosa student-profesor. Svaka stvar koju obavi i svaki susret koji mu se desi njemu izgleda posebno, shvatajući da je poslednji.

## Uloge
* Colin Firth	 - George Carlyle Falconer
* Julianne Moore	 - Charlotte (Charley)
* Nicholas Hoult	 - Kenny Potter
* Matthew Goode	 - Jim
* Jon Kortajarena	 - Carlos
* Paulette Lamori	 - Alva
* Ryan Simpkins	 - Jennifer Strunk
* Ginnifer Goodwin	 - Mrs. Strunk
* Teddy Sears	 - Mr. Strunk
* Paul Butler	 - Christopher Strunk
* Aaron Sanders	 - Tom Strunk
* Keri Lynn Pratt	 - Sekretarica
* Lee Pace	 	 - Grant Lefanu
* Aline Weber	 - Lois
* Adam Shapiro	 - Myron
* Marlene Martinez	 - Maria

## Kritike
Film je dobio generalno dobre kritike, u kojima se najčešće pohvaljuje Firthova gluma. Na sajtu Rotten Tomatoes trenutno je 86% *svež*, na osnovu 159 kritika. Filmski kritičar Michael Philips za *[[Chicago Tribune]]* ga je postavio na sedmo mesto svoje liste najboljih filmova u 2009.

## Nagrade
Film je nominovan za Zlatnog lava na Venecijanskom filmskom festivalu, a Colin Firth je dobio Coppa Volpi za najboljeg glumca. Dobio je takođe i nagradu BAFTA-a za najboljeg glumca. Firth je nominovan još i za Zlatni globus za najboljeg glumca u igranom filmu – drama, Nagradu udruženja filmskih glumaca za najboljeg glumca u glavnoj ulozi, kao i za Oscar za najboljeg glavnog glumca. Julianne Moore je nominovana za Zlatni globus za najbolju sporednu glumicu u igranom filmu. Abel Korzeniowski je nominovan za Zlatni globus za najbolju originalnu muziku. Film je, takođe, nominovan za Nagradu GLAAD-a za najbolji film.

## Reference

## Vanjske veze
* 
* 
* ''A Single Man'' trailer na Apple.com (potreban QuickTime)